Sara Sigmundsdóttir er í frábærum málum eftir magnaðan dag á CrossFit mótinu í Dúbaí en Sara er komin með 36 stiga forskot á toppnum eftir þrjár flottar greinar í dag . Björgvin Karl varð í fimmta sæti í sjöundu grein dagsins og er líka í fimmta sæti í heildarkeppninni fyrir lokadaginn . Sara Sigmundsdóttir var þriðja fljótust í sjöundu greininni sem var krefjandi þrautabraut þar sem keppendur þurftu að klifra í köðlum , taka á því í róðravél , hoppa upp á kassa , henda þungum boltum og ganga ákveðna vegalengd með 60 kílóa stangir . Fram undan er lokadagurinn á morgun og þó að þar verði örugglega nóg af stigum í boði þá gæti orðið erfitt fyrir hinar stelpurnar að stoppa Söru sem er í miklu stuði í hitanum í Sameinuðu arabísku furstadæmunum . Sara komst upp í toppsætið með sigri í einu grein gærdagsins og fylgdi því eftir með því að auka forskot sitt í öllum þremur greinum dagsins . Sara varð eins og áður sagði í þriðja sæti í síðustu greininni og varð því á topp þrjú í öllum greinum dagsins . Það þýðir 285 stig af 300 mögulegum í dag sem er magnaður árangur . Sara er komin með 617 stig eftir sjö greinar og hefur nú 36 stiga forskot á hina slóvakísku Karin Frey . Björgvin Karl Guðmundsson er í fimmta sæti eftir sjö greinar hjá körlunum . Í þremur greinum dagsins varð Björgvin í 3. sætt ( grein 5 ) , í 9. sæti ( grein 6 ) og loks í 5. sæti í lokagreininni . Staðan í kvennakeppninni fyrir lokadaginn : 1 . Sara Sigmundsdóttir , Íslandi 6172 . Karin Frey , Slóvakíu 5813 . Samantha Briggs , Bretlandi 5614 . Gabriela Migala , Póllandi 5525 . Alessandra Pichelli , Ítalíu 5456 . Jamie Greene , Ástralía 5277 . Emily Rolfe , Kanada 5168 . Julie Hougård , Danmörku 501 Staðan í karlakeppninni fyrir lokadaginn : 1 . Roman Khrennikov , Rússlandi 5792 . Brent Fikowski , Kanada 5743 . Jason Smith , Suður Afríku 5534 . Patrick Vellner , Kanada 5525 . Björgvin Karl Guðmundsson , Íslandi 5296 . Jeffrey Adler , Kanada 5077 . Tola Morakinyo , Bandaríkjunum 5018 . Jonne Koski , Finnlandi 489 Hér fyrir neðan má sjá allar keppnir þriðja dagsins .